[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Adams yn ymuno a\u0302 charfan Cymru ar nodyn perffaith wedi'r fuddugoliaeth dros Connacht"}, {"text_idx": "#000003", "text": "Wrth baratoi i ymuno a\u0302 charfan Cymru ar gyfer gemau\u2019r Hydref, mae Josh Adams yn gadael Gleision Caerdydd ar y nodyn perffaith ar o\u0302l pwynt bonws yn erbyn Connacht."}, {"text_idx": "#000004", "text": "Yr asgellwr oedd Seren y Ge\u0302m Guinness, wrth i di\u0302m John Mulvihill barhau eu dechrau perffaith i\u2019r tymor, a chwaraeodd ran allweddol yn y fuddugoliaeth, gan greu dau gais i\u2019w di\u0302m."}, {"text_idx": "#000005", "text": "Mae\u2019r seren rhyngwladol yn falch o weld hyder o fewn y garfan, a mae\u2019n mynnu y bydd y gwaith caled yn parhau wrth i\u2019r ti\u0302m baratoi i wynebu Munster ymhen pythefnos."}, {"text_idx": "#000006", "text": "\u201cOedd hi\u2019n ge\u0302m galed ond roedd y bois wedi edrych ymlaen i chwarae yn o\u0302l adref, er bod ni fan hyn yn Rodney Parade a nid ym Mharc yr Arfau,\" meddai'r asgellwr."}, {"text_idx": "#000007", "text": "\u201cOnd mae hi wedi bod yn ddechrau gwych i\u2019r tymor i ni. Er, o\u2019n i\u2019n meddwl bod nhw wedi cael y chwaraewr anghywir pan nes i glywed mai fi oedd Seren y Ge\u0302m."}, {"text_idx": "#000008", "text": "\"Ar o\u0302l amddiffyn yn gryf wythnos diwethaf, tra ein bod ni lawr i 14 dyn, o'n ni eisiau adeiladu ar hynny."}, {"text_idx": "#000009", "text": "\"I fod yn deg, mae Connacht yn gorfforol a mae nhw'n cario'n gryf. Ond o'n ni wedi sefyll lan yn dda a roedd y cefnwyr yn edrych yn siarp."}, {"text_idx": "#000010", "text": "\"Roedd digon o gyfleuon wedi cael eu creu, ac ambell i gais yn cael ei adael mas ar y cae, a mae hynny'n rhywbeth cryf i adeiladu arno."}, {"text_idx": "#000011", "text": "\"Dim cais i fi heno, ond roedd Hallam wedi croesi am ddau gais a mae'n gre\u0302t i fod yn han o di\u0302m sydd yn adeiladu rhywbeth."}, {"text_idx": "#000012", "text": "\"Ni'n gwella pob wythnos, a dyna'r peth pwysicaf. Dwy fuddugoliaeth - un adref ac un oddi cartref - a mae lot i fod yn gyffrous amdano."}, {"text_idx": "#000013", "text": "\u201cO\u2019n i moen gweithio\u2019n galed i\u2019r ti\u0302m heno. Nawr ni wedi cael y pump pwynt ac yn edrych ymlaen i wythnos bant a wedyn Munster."}, {"text_idx": "#000014", "text": "\u201cBydda i\u2019n ymuno gyda carfan Cymru dydd Llun nawr a bydd rhaid i ni paratoi ar gyfer y gemau yna."}, {"text_idx": "#000019", "text": "Cardiff trio start Six Nations opener"}, {"text_idx": "#000020", "text": "Subscribe to our recap newsletter:"}, {"text_idx": "#000021", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]